
ДО
ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

от Димитър Николов Николов
Кмет на  Община Бургас


ОТНОСНО: Прекратяване на съсобственост между Община Бургас и юридическо лице чрез продажба на общинските идеални части от УПИ VІІ-314 в кв.34 по действащия ПУП-ПРЗ на с.Брястовец, Община Бургас.


УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. 94-01-20443/19.06.2025 г. от А.С.Д., с постоянен адрес: гр. Бургас, чрез пълномощника С.Т.Д., за прекратяване на съсобствеността в ПИ с ид.06776.501.314 по КК на с.Брястовец, Община Бургас, съответстващ на  УПИ VІІ-314 в кв.34 по действащия ПУП-ПРЗ на населеното място.
Заявителят е собственик на 505/627 кв. м ид. части от ПИ с ид.06776.501.314 по КК на с.Брястовец, Община Бургас, съгласно Нотариален акт №5, т.ІІІ, рег.№5883, д.№351/2021г. и Нотариален акт №3, т.ІІІ, рег.№5880, д.№349/2021г., издадени от Нотариус гр.Бургас. 
Община Бургас е собственик на 122/629 кв. м ид. части от УПИ VІІ-314, целият с площ 629 кв. м в кв.34 по ПУП-ПРЗ на с.Брястовец, Община Бургас, съответстващи на 122/627 кв. м идеални части от ПИ с идентификатор 06776.501.314 по КК на селото съгласно Акт №9852/01.02.2022 г. за частна общинска собственост. 
		Съсобствеността е възникнала по силата на действащия  ПУП на населеното място от 1986 г., като към имота са придадени идеални части от улична регулация.
		Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот.		   
		Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.
Описаният имот не е включен в Програмата за управление и разпореждане с общинската  собственост на Община Бургас за 2025 г., приета с решение по т.3 от Протокол №24/20.05.2025 г. на Общински съвет-Бургас.
	Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 6 500 (шест хиляди и петстотин) лева.
Данъчната оценка на общинската идеална  част от имота, предмет на продажба е 306 (триста и шест) лв.
Eто защо, като взех предвид Протокол-решение от 11.09.2025 год. на  Комисията, назначена с моя Заповед № 3903/22.11.2024 г., което възприемам изцяло, в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните

                                                    Р Е Ш Е Н И Я:

І. Допълва Програмата за управление и разпореждане с общинска  собственост на Община Бургас за 2025 г., приета с решение по т.3 от Протокол №24/20.05.2025 г. на Общински съвет-Бургас, в частта на раздел ІІ „Продажби по реда на ЗОС, без търг или конкурс“, точка 3.„Прекратяване на съсобственост по чл.36, ал.1, т.2 от ЗОС, чрез продажба на общински идеални части“, с недвижим имот, актуван с Акт № 9852/01.02.2022 г. за частна общинска собственост,  представляващ 122/629 кв. м идеални части от УПИ VІІ-314, целият с площ 629 кв. м  в  кв. 34 по ПУП-ПРЗ на с. Брястовец, Община Бургас, съответстващи на 122/629 кв. м идеални части от ПИ с идентификатор 06776.501.314 по КК на селото.
[bookmark: _GoBack]ІІ. Да се прекрати съсобствеността между Община Бургас и А.С.Д. с ЕГН ***  и постоянен адрес: гр. Бургас, чрез продажба на общинските идеални части в недвижим имот, актуван с Акт № 9852/01.02.2022г. за частна общинска собственост, представляващ 122/629 (сто двадесет и два от шестстотин двадесет и девет) кв. м идеални части от УПИ VІІ -314 (седем римско за имот триста и четиринадесет), целият с площ 629 (шестстотин двадесет и девет) кв. м, отреден "За жилищно строителство" в кв.34 (тридесет и четири) по ПУП-ПРЗ на с.Брястовец, Община Бургас, при граници на целия имот: Север - УПИ VІІІ, Изток - УПИ ІV, Юг- УПИ VІ и Запад- улица, съответстващи на 122/627 (сто двадесет и два от шестстотин двадесет и седем) кв. м от ПИ с идентификатор 06776.501.314 (нула шест седем седем шест точка пет нула едно точка три едно четири) с площ 627 кв. м по КККР на с. Брястовец,  при съседи: имоти с идентификатори: 06776.501.698, 06776.501.319, 06776.501.315 и 06776.501.313, за сума в размер на 6 500 (шест хиляди и петстотин) лв., без ДДС.
Приложения: Заявление вх.№ 94-01-20443/19.06.2025 г., Нотариален акт №5, т.ІІІ, рег.№5883, д.№351/2021г. и Нотариален акт №3, т.ІІІ, рег.№5880, д.№349/2021г., издадени от Нотариус гр.Бургас, Акт № 9852/01.02.2022г. за частна общинска собственост, Скица, издадена от АГКК, Удостоверение рег.№94-01-35999/2/24.11.2021г. и комбинирана скица по ПУП-ПРЗ, издадени от дирекция УТ при Община Бургас, Експертна оценка от лицензиран оценител, Удостоверение за данъчна оценка и Протокол от 11.09.2025 г. на комисия, назначена със Заповед № 3903/22.11.2024 г.


ДИМИТЪР НИКОЛОВ
Кмет на Община Бургас 

Съгласували:
Златина Георгиева, директор, дирекция ПНО

Живко Димитров, директор,  дирекция УОС

Катерина Сидерова – Грудова, гл. юрисконсулт в дирекция УОС

Изготвил: 
Силвия Кемурджиева,  гл. спец. в дирекция УОС

